1. Lennadenn  An hini a gar e vreur a chom er sklêrijenn  Lennadenn tennet eus Lizher kentañ Sant Yann 2, 3-11    Va  re vuiañ-karet !  3 Dre gement-mañ ec'h ouzomp ec'h anavezomp Jezuz :  ma viromp e c'hourc'hemennoù.  4 An hini a lavar :"E anaout 'ran" ha na vir ket e c'hourc'hemennoù  a zo ur gaouiad ha n'emañ ket ar wirionez ennañ.  5 An neb avat a vir e gomz -  hennezh e gwirionez a zo peurc'hraet karantez Doue ennañ.  Dre-se eo ec'h ouzomp emaomp ennañ.  6 An hini a lavar e chom ennañ,  a zle en em ren evel m'eo en em renet Hennezh.  7 Va re vuiañ-karet !  N'eo  ket ur gourc'hemenn nevez a skrivan deoc'h _ met ur gourc'hemenn kozh  hag hoc'h eus resevet adalek ar penn-kentañ. _ Ar gourc'hemenn kozh-se eo ar ger hoc'h eus klevet.  8 Ha koulskoude ez eo ur gourc'hemenn nevez a skrivan deoc'h -  -ar pezh a zo gwir evidoc'h koulz hag evitañ,  rak an deñvalijenn a zo o vont e-bioù,  hag ar sklêrijenn, an hini wirion, a zo krog dija da lugerniñ.  9 An hini a lavar bezañ er sklêrijenn, hag eñ o kasaat e vreur,  a zo c'hoazh en deñvalijenn.  10 An hini a gar e vreur, hennezh a chom er sklêrijenn,  ha n'eus ennañ netra gouest da reiñ lamm dezhañ.  11 Met an hini en deus kasoni ouzh e vreur, a zo en deñvalijenn,  kerzhout a ra en deñvalijenn, ha ne oar ket da belec'h ez a,  rak an deñvalijenn he deus dallet e zaoulagad.".    SALM 95, 1-2a, 2b-3, 5b-6    R/ 11a Levenez d'an Neñvoù, Joa d'an Douar.    1 Kanit d'an Aotroù ur c'hantik nevez, _ Kanit d'an Aotroù, douar a-bezh _ 2a Kanit dezhañ,  meulit e anv. _ _ 2b Brudit a zeiz da zeiz ez eo hor Salver,  3 Kontit e c'hloar d'ar pobloù, _ D'an holl vroioù, e oberoù burzhudus _ _ 5b Doue eo a reas an neñvoù _ 6 Meurdez ha kaerder a gerzh dirazañ _ Galloud ha splannder a zo en e santual _ _ALLELOUIA Lk 2, 32 _ Gouloù da sklêrijennañ ar broadoù _ Ha gloar evit ho pobl Israel. Allelouia ! _ _AVIEL  Sklêrijenn da sklêrijennañ ar baganed _Pennad eus an Aviel santel hervez Sant Lukaz 2, 22-35  (gwel. Aviel B betek kalz a  galonoù.)    _